jkorsvik/nowiki_second_scrape_merged huggingface dataset:
Brian Kubach

Brian Kubach (født 19. februar 1983) er en amerikansk skuespiller. Han spilte blant annet rollefiguren «Riley» i tv-serien Magikerne på Waverly Place. Kubach har også spilt gjesteroller i NCIS: Los Angeles, Chuck, Hannah Montana, The O.C. og How I Met Your Mother.


== Eksterne lenker ==
(en) Brian Kubach på Internet Movie Database 
(en) Brian Kubach hos The Movie Database
Nawab

Nawab, også skrevet nawwab, er en indisk fyrstetittel. Ordet er urdu for «stedfortreder» og kommer fra arabisk via persisk.
Tittelen kom i bruk som tittel for høytstående embetsmenn, som visekonger eller guvernører, i Mogulriket, det muslimske riket som dominerte India fram til 1857. Tittelen gikk over til å bli en adelstittel og etter hvert også en fyrstetittel for herskerne i flere av de indiske fyrstestatene. Tittelen ble bare anvendt i de tilfeller fyrsten var muslim. Hinduistiske herskere kunne blant annet bære tittelen maharaja.


== Referanser ==
Flaminio Ponzio

Flaminio Ponzio (født cirka 1560 i Viggiù, død 1613 i Roma) var en italiensk arkitekt i ungbarokken og manierismen. Han var pavelig arkitekt under pave Paul V.


== Liv og virke ==
Etter å ha vært i lære i Milano flyttet han til Roma, hvor han en kort tid arbeidet med Domenico Fontana. Kardinal Scipione Caffarelli-Borghese ga i 1605 Ponzio i oppdrag å tegne Palazzo Pallavicini Rospigliosi på plassen foran keiser Konstantins termer på Quirinalhøyden. Ponzio fullbyrdet også Palazzo Borghese, som han hadde påbegynt av Vignola for kardinal Camillo Borghese.
I 1601 raste fasaden til den lille kirken Sant'Eligio degli Orefici, tegnet av Rafael i 1516, og Ponzio fikk da i oppdrag å tegne en ny fasade. I 1605 fikk Ponzio oppgaven å tegne Cappella Borghese, også kalt Cappella Paolina, i basilikaen Santa Maria Maggiore. Paul V klarte å gi det middelalderske Mariaikonet Salus Populi Romani en verdig arkitektonisk og skulpturell innramming.
Scipione Borghese engasjerte i 1609 Ponzio til å restaurere og bygge om den nedslitte tidligkristne basilikaen San Sebastiano fuori le Mura og blant annet gi den en ny fasade. Året etter tegnet Ponzio Fontana dell'Acqua Paola på Janiculum som oppvisningsfontene for en antikk akvedukt som pave Paul V hadde latt restaurere.
Ponzio fikk også det ærefulle oppdraget med å påbegynne Villa Borghese nord i Roma.


== Utvalgte verk ==
Design av Cappella Paolina (Paul Vs kapell) i Santa Maria Maggiore (1605-1611)
Fasaden på Via Ripetta i Palazzo Borghese (1605-1607)
Bønnerom til helgenene Barbara og Silvia på Celiohøyden nær San Gregorio Magno (1608)
Villa Borghese Pinciana eller ("Borghese villa på Pinciohøyden"; 1609-1613), også refererte til som Casino Nobile på stedet, som nå er en forstadsvilla som huser museet kjent som Galleria Borghese. Opprinnelig gitt i oppdrag av Scipione Borghese, som synes å ha spilt en rolle i designet. Han spilte sannsynligvis en rolle i designet av hager og grunnen omkring villaen, og samarbeidet eller var fortrengt etter hans død av Vasanzio. Blant andre arkitekter som har blitt assosiert med prosjektet er Jan Van Santen.
Casa di Flaminio Ponzio (1610)
Fontenen Acqua Paola ved Janiculum (1610)
Restaurasjon og skaping av ny kuppel, for kirken Sant'Eligio degli Orefici
Design av San Sebastiano, og Palazzo Rosipigliosi på Quirinal Hill, begge fullført av Giovanni Vasanzio (1612)
Palazzo Sciarra  (1613)
Villa Torlonia i Frascati


== Referanser ==


== Eksterne lenker ==
(en) Flaminio Ponzio – kategori av bilder, video eller lyd på Commons 
Web Gallery of Art biography
Biografi
Ramiro de León Carpio

Ramiro de León Carpio (født 12. januar 1942, død 16. april 2002) var president i Guatemala fra 6. juni 1993 til 14. januar 1996. 
Han studerte juss ved University of San Carlos, og deretter ved Rafael Landívar University, der han også drev avisen Sol Bolivariano. Etter endt eksamen ved universitetet ble han en offentlig tjenestemann for myndighetene, og han arbeidet i departementet for økonomi mellom 1967 og 1969. Han var kommandant i det guatemalanske militæret under borgerkrigen i landet som foregikk fra 1960-tallet og helt frem til 1996, da en fredsavtale endelig ble underskrevet mellom gerilja-bevegelsene og de guatemalanske myndighetene.
I 1970 ble han permanent sekretær for Den nasjonale komiteen for økonomisk og politisk integrasjon. I løpet av denne tiden ble han en del av den høyre vingen National Liberation Movement (MLN). Deretter gikk han over til private sektor, og han deltok i Guatemala Association of Sugar Producent, og han var ansatt som deres juridiske rådgiver mellom 1978 og 1981, og deretter satt han som deres administrator frem til 1983. Han ble involvert i et ublodig kupp som sørget for at president Efrain Rios Montt ble erstattet av Óscar Humberto Mejía. 
I 1999 ble han med i Guatemalas republikanske front (FRG), og han ble valgt inn i kongressen ved det neste valget i  november. Han trakk seg fra kongressen og fra FRG-partiet i 2002. Han pensjonerte seg og hadde intensjoner om å skrive sine memoarer og involvere seg i internasjonalt arbeid for menneskerettigheter over hele verden og mot fattigdom, men han døde under sitt oppholdet i Miami, USA i en alder av 60 år, trolig etter å ha falt i diabetisk koma . Nasjonal sorg ble erklært i Guatemala og han ble gitt en statsbegravelse. I tillegg ble han posthumt tildelt en medalje for sitt politiske arbeid for Guatemala.


== Referanser ==
Reisen til Ken

Reisen til Ken er en sciencefictionroman og tegneserie forfattet av den norske forfatteren Christian Haugen under pseudonymet James K. Anthony.  
Romanen ble først utgitt i Sverige i 1925 under tittelen Resan til Ken. En norsk utgave med tittel Reisen til Ken, utgitt av Tønsberg forlag, kom i 1926. Romanen ble også oversatt til tysk som Die Reise nach dem Ken (1928). Den ble senere omarbeidet til en tegneserie, som gikk i Arbeidermagasinet i perioden 1935–36 med tegninger av Arent Christensen. Reisen til Ken er av verdens to – tre første science fiction tegneserier. Tegneserien ble utgitt i bokform av Thule Forlag i 1993.


== Handling ==
De to eventyrerne Sir Reginald Belfort Faversham (Rex) og Richard Wayne (i tegneserien omdøpt til Arvid Haga og Jan Borg) møter utsendingen Iffi Nivo fra planeten Ken. En kosmisk katastrofe har ført til stigende temperatur og naturkatastrofer på Nivos hjemplanet. Havet har delvis fordampet, der det tidligere var havbunn steg et nytt kontinent befolket med urtidsøgler opp av vannet. Øglene truer med utrydde sivilisasjonen på planeten. Nivo er sendt ut for å finne hjelp. Rex og Wayne introduserer ham for skytevåpen og krigsmaskiner, og blir med tilbake til Ken for å lede kampen mot urtidsøglene.


== Kilder ==
Odd Magnar Syversen: «Eventyret og eventyrfortelleren» i Christian Haugen og Arent Christensen: Reisen til Ken, Thule forlag, Ridabu, 1993
Guy Clark

Guy Clark (født 6. november 1941 i Monahans i Texas, død 17. mai 2016 i Nashville) var en artist fra USA. Han var mest kjent som musiker innen sjangrene country og folk.  
Clark ga ut over 20 album, stort sett på større selskaper. Clark er blitt betegnet som en av tidenes beste låtskrivere. Blant hans mest kjente sanger finner vi blant annet «Let Him Roll»,«LA Freeway» og «Dublin Blues». Han skrev også singler for andre musikere, blant andre Ricky Skaggs, Steve Wariner og Rodney Crowell. 
Clark var gitarmaker og spilte ofte på sine egne gitarer.Som låtskriver fikk han suksess med Jerry Jeff Walkers opptak av «L.A. Freeway» og «Desperados Waiting For A Train». Sangene han skrev har blitt spilt inn av blant andre Johnny Cash, David Allan Coe, Vince Gill, Ricky Skaggs, Steve Wariner, Brad Paisley, Alan Jackson, Rodney Crowell og The Highwaymen. Emmylou Harris medvirket på flere av innspillingene hans, deriblant på hans egen versjon av Desperados Waiting For A Train på hans første album Old No. 1, som ble utgitt i 1975.
Clark var også mentor for andre sangere, som Steve Earle og Rodney Crowell. Han organiserte Earles første jobb som låtskriver i Nashville. I 1970-årene var Clarks hjem i Nashville åpent hus for sangskrivere og musikere, og er med i musikkfilmen Heartworn Highways.
Clark var flere ganger nominert til Grammy. Han vant til slutt prisen for «Best Folk Album» for sin siste plate, My Favorite Picture Of You.


== Diskografi ==
Studioalbum1975: Old No.1
1976: Texas Cookin`
1978: Guy Clark
1981: The South Coast of Texas
1983: Better Days
1988: Old Friends
1992: Boats to Build
1995: Dublin Blues
1999: Cold Dog Soup
2002: The Dark
2006; Workbench Songs
2009: Somedays the Song Writes You
2013: My Favorite Picture Of YouKonsertalbum
1997: Keepers
2001: Together at the Bluebird Café (Med Townes van Zandt og Steve Earle)
2007: Live from Austin, TX
2011: Songs and Stories


== Referanser ==


== Eksterne lenker ==
Offisielt nettsted 
(en) Guy Clark – kategori av bilder, video eller lyd på Commons 
(en) Guy Clark på Discogs 
(en) Guy Clark på MusicBrainz 
(en) Guy Clark på Spotify 
(en) Guy Clark på Songkick 
(en) Guy Clark på Last.fm 
(en) Guy Clark på AllMusic 
Guy Clark på Twitter 
Guy Clark på Facebook
Sant’Eligio degli Orefici

Sant'Eligio degli Orefici er en kirke i Roma i det sentrale Italia. Opprinnelig tegnet av Raphael for gullsmedlauget da de ble skilt fra metallarbeiderlauget i 1509 og dedisert til deres beskytter helgenen Eligius. Den ble fullført av Baldassarre Peruzzi og Bastiano da Sangallo. 
Ved siden av hans arbeid på Peterskirken, er dette den eneste kirken i Roma som i hvert fall delvis, definitivt kan tilskrives Raphael. Kuppelen tilskrives Baldassare Peruzzi og interiøret er også av Raphael, i en Bramante-lik stil, selv om dagens fasade er fra det tidlige 17. århundre og av Flaminio Ponzio.


== Eksterne lenker ==
http://romanchurches.wikia.com/wiki/Sant%27Eligio_degli_Orefici
Vegard Skjerve

Vegard Skjerve (født 22. mai 1988) er en norsk tidligere fotballspiller som spilte midtstopper og høyreback. 
Han debuterte for FK Haugesund i Adeccoligaen den 6. april 2008  hjemme mot Notodden Fotballklubb, en kamp FK Haugesund vant 3-1.11. oktober 2018 la han opp som fotballspiller. Han spilte 311 offisielle kamper for FK Haugesund og er med det nummer to på adelskalenderen i klubben.


== Referanser ==


== Eksterne lenker ==
(en) Vegard Skjerve – Transfermarkt 
(en) Vegard Skjerve – Soccerway 
(no) Vegard Skjerve – Norges Fotballforbund 
(en) Vegard Skjerve – FBref
Christian Haugen (forfatter)

For flere personer med samme navn se pekersiden Christian Haugen.Christian Haugen (født 2. november 1894 i Kristiania, død 1948) var en norsk forfatter.
Haugen hadde en stor produksjon av kriminal- og spenningsromaner, føljetonger, noveller og tegneserier dels under eget navn og dels under pseudonymene K. Anthony, James Anthony og James K. Anthony. Han var en nær venn av Sven Elvestad, og skrev med dennes tillatelse også Asbjørn Krag-romaner under Elvestads pseudonym Stein Riverton for utgivelse i Sverige. Etter Elvestads død fullførte han dennes manus Fru Alexandra den store som ble utgitt med forfatternavn Stein Riverton. Flere av Haugens bøker er først eller bare utgitt på svensk. Han ble dessuten oversatt til tysk, spansk, nederlandsk og finsk.
Flere av Haugens føljetonger og bøker ble omskrevet til tegneserier for Arbeidermagasinet. Han skrev også direkte for tegneseriemediet. Blant tegneserier basert på Haugens bøker kan nevnes science fiction-romanen Reisen til Ken (1925), som ble grunnlaget for en serie med tegninger av Arent Christensen i Arbeidermagasinet 1935–36. Denne tegneserien ble gjenutgitt i bokform i 1993.


== Kilder ==
Odd Magnar Syversen: «Eventyret og eventyrfortelleren» i Christian Haugen og Arent Christensen: Reisen til Ken, Thule forlag, Ridabu, 1993
Ounasvaaran hyppyrimäki

Ounasvaaran hyppyrimäki (norsk: Ounasvaarabakken) er et skihoppanlegg i Rovaniemi i Finland. Anlegget ligger i åsen Ounasvaara på sørsiden av byen, og består av seks hoppbakker med størrelse K90 (HS100), K64, K36, K25, K15 og K6. Det er eid av Ounasvaaran Hiihtoseura.
Den største bakken har blitt brukt i verdenscupen i kombinert, sist i 1998. I senere år har den hatt renn i kontinentalcupen i skihopping, i 2009 og 2010 både for kvinner og menn. Den var arena for hopp og kombinert hopp da Rovaniemi arrangerte junior-VM på ski i 2005, og de fire største bakkene ble brukt under veteran-VM i skihopping og kombinert i 2001.


== Historie ==
Den første hoppbakken ved Rovaniemi ble bygd i Pöyliövaara i 1927. Den tålte etter hvert hopp på drøye 40 meter, og var i bruk til 1947. I 1935-37 ble en ny 70-metersbakke bygd. Lauri Pietikäinen satte der bakkerekord med 74 meter i 1941. Tårnet av tre ble brent av tyskerne under Lapplandskrigen i oktober 1944.
I 1947 ble det bygd en litt mindre bakke i Ounasvaara, der det kunne hoppes 55-60 meter. Den bakken brant to ganger, i 1956 og 1976, men ble bygd opp igjen og var i bruk til 1980. I Sorkku, på sørsiden av Ounasvaara, ble det på 1950-tallet bygd flere mindre hoppbakker, den største K35. De bakkene eksisterte til 1987, da de måtte rives for å gi plass til en ny vei.
Forløperen for dagens 90-metersbakke ble bygd i Ounasvaara i 1961 og tatt i bruk året etter. Den har siden blitt ombygd flere ganger. En K64-bakke ble bygd ved siden av 90-metersbakken i 1983, og fikk plastmatter, slik at den også kunne brukes i sommerhalvåret. Da 90-metersbakken ble modernisert i 1990, ble den også utstyrt med plastunderlag. Småbakkene i Sorkku ble høsten 1987 erstattet av nye småbakker ved siden av de større hoppbakkene.
Bakkerekorden i K90-bakken er 103,5 meter, satt av Taku Takeuchi (Japan) i junior-VM 23. mars 2005.


== Bakkerekorder ==


== Viktige renn ==


=== Menn ===


=== Kvinner ===


== Kilder ==
Ounasvaaran Hiihtoseura: Ounasvaaran mäkihistoria (finsk)
Skisprungschanzen-Archiv: Rovaniemi
Skisprungschanzen-Archiv: Junior WSC Hills
Eastern Ski Jumping & Nordic Combined Foundation, Inc.: 2001 Rovaniemi FIN (veteran-VM)
FIS: Resultater
Boklunge

Boklunge er et åndedrettsorgan, som brukes til atmosfæriske gassutveksling og finnes særlig hos edderkoppdyr som skorpioner og edderkopper. Boklunger er ikke lik lungene til landlevende virveldyr. Navnet boklunger, beskriver strukturen, de er formet som stabler av vekselvise luft lommer og  vev fylte av hemolymfe. Det gir et utseende som ligner på en foldet bok. Boklungene ligger i et ventralt hulrom, en bukhule, og har forbindelse med omgivelsene gjennom en liten åpning. Antallet boklunger varierer fra ett par hos de fleste edderkopper til fire par hos skorpioner. 
Enkelte arter mangler boklunger og gassutvekslingen skjer gjennom de tynne veggene inne i bukhulen i stedet, samt i forgreninger inn i kroppen, i tynne rør kalt trakéer. Det er mulig at trakéne har utviklet seg fra boklunger, dette fordi noen edderkopper har trakéer med noen sterkt forlengede kamre. Mange edderkoppdyr, som midder og vevkjerringer (Opiliones), mangler boklunger og ånder gjennom trakér eller kroppens overflate.
Domenico di Bartolo

Domenico di Bartolo (født 1400/1404 i Asciano, død 1445/1447 i Siena) var en italiensk maler tilhørende Sienaskolen og virksom i Siena. Hans kanskje mest kjente verk er «Sigismondo del Lussemburgo», en freske utført for Siena Domkirke i 1434.


== Utvalgte illustrasjoner ==

		
		


== Referanser ==


== Eksterne lenker ==
(en) Domenico di Bartolo – kategori av bilder, video eller lyd på Commons
Søvang (Amager)

Søvang ligger på Amager ved Sjælland, og er en landsby i Dragør kommune med 1.736 innbyggere (2019).Søvang ligger ut til Øresund, hvor Danmarks lengste badebro befinner seg. Dessuten ligger Søvang opp av skogen Kongelunden. Byen hører til Region Hovedstaden, og befinner seg ca. 15 km fra København sentrum. 


== Referanser ==


== Eksterne lenker ==
Grundejerforeningen Søvang – hjemmeside Arkivert 31. oktober 2009 hos Wayback Machine.
Vor Frelsers kirkegård (Amager)

Vor Frelsers kirkegård er en kirkegård på øyen Amager utenfor København. Den hører til Vor Frelsers kirke i København.
Kirkegården ble anlagt i 1790, ca 1 km syd for kirken, hvor den erstattet flere andre kirkegårder på Christianshavn. Først i 1927 ble muren rundt kikegården oppført. 
Den berømte gjøgler Professor Tribini ligger begravet her. 


== Eksterne lenker ==
Kirkegårdens hjemmeside Arkivert 31. juli 2010 hos Wayback Machine.
Nissan NX

Nissan NX var en av de første Nissan sportsbiler som ble laget. Denne bilen er en gammel versjon av bilen Nissan 200SX og Nissan 180SX.
Miguel Ydígoras Fuentes

Miguel Ydígoras Fuentes (født 1895 i Retalhuleu, død 1982 i Guatemala by) var statssjef og president i Guatemala fra 2. mars 1958 til 31. mars 1963. 
Han tok makten i landet etter drapet på oberst Carlos Castillo Armas som tidligere hadde sittet med makten i landet. På grunn av hans autokratiske styre og hans sterke bånd til USA, ledet en gruppe yngre offiserer et opprør mot myndighetene i 1960. Selv om opprøret ble slått kraftig ned på med en gang det begynte, gikk de overlevende offiserene i dekning i utlandet og de var med på grunnleggelsen av den revolusjonære bevegelsen Movimiento Revolucionario 13 Noviembre, noe som markerte starten på en 36 år lang geriljakrig mot myndighetene i Guatemala.
Han var kommandant for det guatemalanske militæret under borgerkrigen i Guatemala. General Ydígoras Fuentes ble til slutt styrtet i et statskupp som var blitt ledet av hans egen forsvarsminister, oberst Enrique Peralta Azurdia, som førte til at den sivile presidenten Juan José Arévalo ble president i det kommende presidentvalget.


== Referanser ==
Calum Elliot

Calum Elliot (født 30. mars 1987 i Edinburgh) er en skotsk fotballspiller. Han spiller for Heart of Midlothian i Skotsk Premier League og har spilt 10 kamper for aldersbestemte landslag i Skottland.
Han har tidliger vært på utlån til Motherwell og Livingston, men spiller i sesongen 2010–2011 i moderklubben Hearts. 
Sammen med lagkamerat Lee Wallace var han en del av det skotske ungdomslandslaget som deltok i 2006 UEFA U-19 Championships, og kom til finalen hvor de tapte for Spania.


== Referanser ==


== Eksterne lenker ==
(en) Calum Elliot – Transfermarkt 
(en) Calum Elliot – Soccerbase.com 
(en) Calum Elliot – Soccerway 
(en) Calum Elliot – FBref
Waffytown

Waffytown er et musikkalbum med Julian Berntzen, utgitt i 2003. Albumet lå 4 uker på VG-lista og endte med 12.-plass som beste plassering.


== Sporliste ==
«Little Book»
«Waffytown»
«Dr Jeff»
«Girl from Town»
«A Song for the Ghost We Saw»
«The Clown»
«Garden Swing 1932»
«Teddy's Band»
«Mr. Piggystar»
«Mrs Dandelliohn's Music and Flowers»
«Jason the Face»
«The Magician»
«Song for the Day»
Pictures In the House Where She Lives

Pictures In the House Where She Lives er et musikkalbum med Julian Berntzen, utgitt i 2004. Albumet lå 1 uke på VG-lista og endte med 22.-plass som beste plassering.


== Sporliste ==
«The Park 1920»
«William»
«Swing William Swing»
«Caramel Song»
«The Cat (Theme from the Movie Theatre)»
«The Night Will Turn to Day»
«Letters In the Sun»
«Mr. Max»
«A Strangers House»
«Mary and Moon»
«In the House Where She Lives (Paint Your Days)»


== Eksterne lenker ==
(en) Pictures In the House Where She Lives på Discogs
Rocket Ship Love

Rocket Ship Love er et musikkalbum med Julian Berntzen, utgitt i 2008. Albumet lå 2 uker på VG-lista og endte med 14.-plass som beste plassering.


== Sporliste ==
«Intro/Overture»
«Rocket Ship Love»
«Johnny»
«The View»
«A Penguine Neon Dance»
«Julia's Jewelry»
«Clouds Will Pass»
«Sunny Street»
«A Loveletter for Jenny Bell»
«Ballroom Universe»
«Rainbow Mixtures»
«Zathinne»
«Lonely Ballroom Piano»
Linger Songs

Linger Songs er et musikkalbum med Johnny Hide, utgitt i 2005. Dette er hans første plateutgivelse.


== Sporliste ==
«Please Tell Him I've Tried»
«Have You Seen Him Lately»
«I Don't Say Much»
«One Draught More»
«To Make It Through the Night»
«It Could Have Been Anyone»
«Pull Away»
«He Doesn't Know»
«Some Facts of Life (We Could Easily...)»
«Linger Song»


== Eksterne lenker ==
(en) Linger Songs på Discogs
An Honest Try

An Honest Try er et musikkalbum med Johnny Hide, utgitt den 22. mars 2010.


== Sporliste ==
«A Disturbance In the Air»
«Clever Monkey (At the Zoo)»
«It Wasn't Me»
«Stop»
«I Lose, I Win Again»
«Goodnight to Me»
«Heaven Can Wait»
«I Am Defeat, I Am Your God»
«An Honest Try»
«Oh Well, I'll Never Learn»


== Eksterne lenker ==
(en) An Honest Try på Discogs
Skanksters (EP)

Skanksters er en musikk-EP med Skanksters, utgitt i 1995.


== Sporliste ==
«Boot Boy»
«Status Quo»
«The Firm»
«Pictures»
«Jimmy»
«Stains»
Luis Augusto Turcios Lima

Luis Augusto Turcios Lima (født 23. november 1941, død 2. oktober 1966) var en offiser fra Guatemala og var en av lederne for gerilja-opprørernes væpnede styrker (FAR). 
Luis Turcios gikk inn i det guatemalanske militæret og forble der i nesten 15 år, før han ble uteksaminert som fenrik. Han har mottatt commando-trening det amerikanske Fort Benning, i delstaten Georgia. Han deltok i det militære opprører som begynte den 13. november 1960 mot daværende president Miguel Ydígoras, etter endt militærtjeneste i Petén. Han var kommandant for gerilja-organisasjonen Unidad Revolucionaria Nacional Guatemalteca under borgerkrigen i Guatemala som begynte på 1960-tallet.
Han døde i 1966 i en bilulykke i sin egen Austin Mini Cooper, da en bombe som var plassert inni bilen hans eksploderte.


== Referanser ==
Shaven, Not Stirred

Shaven, Not Stirred er et musikkalbum med Skanksters, utgitt den 19. januar 2000. Dette er bandets første plate.


== Sporliste ==
«Weekend»
«Excited»
«Sinking In»
«Separation»
«Adidas»
«Three Monkeys»
«(Theme from) Skanksters»
«New Year»
«Summer Day»
«Rude Boy»
«Rainy Day»
«Kiss of Life»
This Man

This Man er en musikk-EP med Skanksters, utgitt i august 2004.


== Sporliste ==
«This Man»
«Shake the Tree»
«Stains»
«He Said»
Places I Have Been

Places I Have Been er et musikkalbum med Venke Knutson, utgitt i 2005. Albumet lå syv uker på VG-lista og endte med syvendeplass som beste plassering.


== Sporliste ==
«A Lot of Love»
«Time to Kill»
«When the Stars Go Blue»
«There She Goes»
«Feeling OK»
«Someday Soon»
«You Keep Me Hanging On»
«Just a Minute»
«Hold Me»
«Someone»
«Tell Me What to Do»
«Still In Love»
Advantage Conferences

Advantage Conferences var et amerikansk pyramideselskap etablert i 2003 av Tim Darnell.
Darnell hadde en fortid i Global Prosperity Group, og var også med å starte Liberty League International. Begge disse er senere erklært som pyramidespill.
I tillegg til å markedsføre seg som et konsept for å generere inntekter, hadde Advantage Conferences også et religiøst aspekt. Darnell er selv predikant og har vært tilknyttet Cottonwood Creek Baptist Church i Dallas, Texas. Mange av de første medlemmene ble rekruttert fra Fundamentalistiske Jesu Kristi Kirke av de Siste Dagers Hellige.
Forretningskonseptet bestod i å kjøpe deltakelse på et seminar til 10.000 dollar, og samtidig få rett til å videreselge deltakelse med en provisjon på 7.000 dollar. Konferansene skulle gi opplæring innen personlig utvikling og økonomi, godt blandet med tradisjonelle kristne teser og ritualer.
Darnell prøvde å få registrert Advantage Conferences hos Better Business Bureau i 2005, men ble nektet dette fordi BBB mente konseptet var et rent pyramidespill. Dette førte til at Darnell saksøkte BBB i Dallas for deres uttalelser om Advantage Conferences, men han tapte saken. I bevisføringen kom det samtidig frem at 98 prosent av de involverte tapte penger på konseptet, og at tapene var opptil 20.000 dollar pr. medlem.Advantage Conferences fortsatte sin virksomhet i noen år etter dette, men i løpet av 2008 ble alle offisielle nettsider og de fleste rekrutteringsportaler fjernet.


== Referanser ==


== Eksterne lenker ==
Advantage Conferences Truth Nettsted med kritisk informasjon om Advantage Conferences